
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 739 

1 Ιουνίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάθεση, έγκριση, προκήρυξη, εκτέλεση και κατανο¬ 
μή των δαπανών διενέργειας της στατιστικής 
Έρευνας Κόστους Εργασίας στις επιχειρήσεις 
έτους 2004, έγκριση χρησιμοποίησης στατιστικών 

οργάνων και καθορισμός της αμοιβής τους. 1 

Ανάθεση, έγκριση, προκήρυξη, εκτέλεση και κατανο¬ 
μή των δαπανών διενέργειας της στατιστικής 
Έρευνας Κενών Θέσεων Εργασίας, και Δεικτών Κό¬ 
στους Εργασίας και Απασχόλησης, έγκριση χρησι¬ 
μοποίησης στατιστικών οργάνων και καθορισμός 


της αμοιβής τους. 2 

Τροποποίηση της υπ’ αριθμ. 30711/19.4.2005 απόφα¬ 
σης του Υπουργού Απασχόλησης και Κοινωνικής 
Προστασίας «Έκτακτη οικονομική ενίσχυση σε 

ανέργους της επιχείρησης ΕΛΛΑΤΕΞ». 3 

Καταβολή έκτακτης οικονομικής ενίσχυσης στον 
ασφαλισμένο ΔΡΑΓΑΝΙΔΟ ΣΠΥΡΙΔΩΝΑ, άνεργο 

της επιχείρησης ΕΛΛΑΤΕΞ. 4 

Μηνιαία εισφορά υπέρ της «Στέγης Υγειονομικών».... 5 

Συμπληρωματικά μέτρα για τον έλεγχο της διακίνησης 
- εμπορίας χοιρινού κρέατος και προϊόντων αυτού 
στην εγχώρια αγορά. 6 


Ανάθεση υλοποίησης και αποζημίωση του Εθνικού 
Ιδρύματος Αγροτικής Έρευνας (ΕΘ.Ι.ΑΓ.Ε.) για τη 
διενέργεια των καταγραφών υπαίθρου του προ¬ 
γράμματος της Γεωγραφικής Δειγματοληψίας μέ¬ 


σα στα πλαίσια των Γεωργικών Στατιστικών 2005 . 7 

Κατανομή ωρών υπερωριακής εργασίας στο πρό¬ 
γραμμα δακοκτονίας 2005. 8 

Τροποποίηση καταστατικού οργανισμού μη κερδο¬ 
σκοπικού χαρακτήρα με την επωνυμία «ΠΟΛΙΤΙΣΤΙ¬ 
ΚΟΣ ΚΑΙ ΕΠΙΜΟΡΦΩΤΙΚΟΣ ΟΡΓΑΝΙΣΜΟΣ ΝΟΜΑΡ¬ 
ΧΙΑΣ ΠΕΙΡΑΙΑ». 9 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. 3051/3.2.2005 
απόφαση του Γ.Γ. του Υπουργείου Απασχόλησης 
και Κοινωνικής Προστασίας. 10 


ΑΠΟΦΑΣΕΙ Σ 

Αριθ. 6053Γ5-860 (1) 

Ανάθεση, έγκριση, προκήρυξη, εκτέλεση και κατανομή 
των δαπανών διενέργειας της στατιστικής Έρευνας 
Κόστους Εργασίας στις επιχειρήσεις έτους 2004, 
έγκριση χρησιμοποίησης στατιστικών οργάνων και 
καθορισμός της αμοιβής τους. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. του ν.δ. 3627/1956 «περί οργανώσεως της ΕΣΥΕ» και 
των π.δ. 1143/1980 «περί Οργανισμού της ΕΣΥΕ» και 
226/2000 «Οργανισμός της ΓΓ ΕΣΥΕ», 

β.του π.δ. 81/21.3.2002 (ΦΕΚ57/τ.Α'/21.3.2002) με θέμα 
«Συγχώνευση των Υπουργείων Εθνικής Οικονομίας και 
Οικονομικών στο Υπουργείο Οικονομίας και Οικονομι¬ 
κών», 

γ. του ν. 1558/1985 «περί Κυβερνήσεως και Κυβερνητι¬ 
κών Οργάνων», του άρθρου 27 του ν. 2081/1992 και του 
άρθρου 1 του ν. 2469/1997, 

δ. του άρθρου 9 του ν. 2392/1996 «πρόσβαση της Γενι¬ 
κής Γραμματείας Εθνικής Στατιστικής Υπηρεσίας της Ελ¬ 
λάδος (ΓΓ ΕΣΥΕ) σε διοικητικές πηγές και διοικητικά αρ¬ 
χεία, Επιτροπή Στατιστικού Απορρήτου, ρύθμιση θεμά¬ 
των διενέργειας απογραφών και στατιστικών εργασιών, 
καθώς και θεμάτων της ΓΓ ΕΣΥΕ», 

ε. του άρθρου 22 του ν. 2362/1995 «περί Δημοσίου Λο¬ 
γιστικού Ελέγχου των δαπανών του Κράτους και άλλες 
διατάξεις», 

στ. του άρθρου 7 της 14650/ΔΙΟΕ 85/17.3.2004 (ΦΕΚ 
519/τ.Β'/17.3.2004) απόφασης του Πρωθυπουργού και 
του Υπουργού Οικονομίας και Οικονομικών με θέμα: «Κα¬ 
θορισμός αρμοδιοτήτων των Υφυπουργών Οικονομίας 
και Οικονομικών». 

2. Το γεγονός ότι από τις διατάξεις αυτής της απόφα¬ 
σης προκαλείται δαπάνη ύψους εβδομήντα χιλιάδων ευ¬ 
ρώ (70.000) για την περίοδο Απρίλιος 2005 έως και Ιούνιο 
2006, η οποία θα βαρύνει τον ειδ.Φορέα 23 - 750 (ΚΑΕ 
0871, ΚΑΕ 0711) του τακτικού προϋπολογισμού της Γ.Γ. 
ΕΣΥΕ. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αναλυτικά κατά το έτος 2005 θα δαπανηθούν 

-20.100 ευρώ από (ΚΑΕ0871) 

-14.800 ευρώ από (ΚΑΕ 0711) 

και κατά το έτος 2006 θα δαπανηθούν 

- 20.265 ευρώ από (ΚΑΕ 0871) 

-14.835 ευρώ από (ΚΑΕ 0711), αποφασίζουμε: 

1. α. Αναθέτουμε στο Τμήμα Στατιστικών Μισθωτής Ερ¬ 
γασίας της Δ/νσης Στατιστικών Πληθυσμού και Αγοράς 
Εργασίας της Γ.Γ. ΕΣΥΕ τη διενέργεια της Έρευνας Κό¬ 
στους Εργασίας έτους 2004. 

β. Εγκρίνουμε και προκηρύσσουμε τη διενέργεια της 
Έρευνας Κόστους Εργασίας από το Τμήμα Στατιστικών 
Μισθωτής Εργασίας της Δ/νσης Στατιστικών Πληθυσμού 
και Αγοράς Εργασίας της Γ.Γ. ΕΣΥΕ κατά τη διάρκεια του 
έτους 2005 και έως την 30.6.2006. 

2. Σκοπός της έρευνας η οποία διενεργείται στα πλαίσια 
των Κανονισμών 530/1999 και 452/2000 του Ευρωπαϊκού 
Συμβουλίου και της Επιτροπής αντίστοιχα, είναι η μελέτη 
συγκεκριμένων μεγεθών (αριθμός απασχολουμένων, 
ώρες εργασίας, άμεσες και έμμεσες αμοιβές εργαζομέ¬ 
νων κλπ) τα οποία χαρακτηρίζουν την αγορά εργασίας. 

3. Ερευνώμενες μονάδες είναι οι επιχειρήσεις ιδιωτικού 
και δημόσιου τομέα. 

Το χρονικό διάστημα εντός του οποίου θα διενεργηθεί 
η έρευνα είναι από την ημερομηνία έκδοσης της απόφα¬ 
σης και μέχρι την 30.6.2006. 

Η έρευνα διενεργείται κάθε 4 χρόνια και ως περίοδος 
αναφοράς της παρούσας έρευνας είναι το έτος 2004. Η 
έρευνα είναι δειγματοληπτική στις επιχειρήσεις και στους 
Οργανισμούς του ευρύτερου Δημόσιου Τομέα και καλύ¬ 
πτει τους κλάδους οικονομικής δραστηριότητας από Γ 
έως Ξ (ορυχεία και λατομεία, μεταποιητικές βιομηχανίες, 
παροχή ηλεκτρικού ρεύματος φυσικού αερίου και νερού, 
κατασκευές, εμπόριο και υπηρεσίες) της ταξινόμησης 
ΣΤΑΚΟΔ 03, με εξαίρεση το κλάδο Λ (δημόσια διοίκηση 
και άμυνα, υποχρεωτική κοινωνική ασφάλιση). 

Το μέγεθος του δείγματος είναι 4.313 επιχειρήσεις και 
είναι τέτοιο, ώστε να εξασφαλίζει αντικειμενικές και αμε¬ 
ρόληπτες εκτιμήσεις των ζητουμένων μεγεθών. 

Οιτελικοί πίνακες των αποτελεσμάτων θα καταρτιστούν 
ανά κλάδο Οικονομικής Δραστηριότητας και ανά μεγάλη 
γεωγραφική περιοχή (ΝΙΓΓ3 I) και θα αποσταλούν στη 
Στατιστική Υπηρεσία της Ευρωπαϊκής Ένωσης (Ευ- 

Γ05ί3ΐ). 

Αναλυτικά η έρευνα περιλαμβάνει τις κάτωθι εργασίες: 

• Σχεδιασμός και οργάνωση της έρευνας με την ανά¬ 
λογη διοικητική υποστήριξη. 

• Δημιουργία του απαραίτητου λογισμικού (εοίΙννβΓθ) 
για την εισαγωγή την επεξεργασία και τον έλεγχο των 
στατιστικών στοιχείων της έρευνας. 

• Εκπαίδευση των ερευνητών για τον τρόπο συλλογής 
των στοιχείωντης έρευνας και την ορθή συμπλήρωση των 
ερωτηματολογίων. 

• Συλλογή των στατιστικών στοιχείων. 

• Έλεγχος της εργασίας των ερευνητών. 

• Κωδικογράφηση των στοιχείων στα συλλεχθέντα 
ερωτηματολόγια. 

• Εισαγωγή των ερωτηματολογίων σε Ηλεκτρονικό Αρ¬ 
χείο. 

• Ανάλυση δεδομένων και παρουσίαση αποτελεσμά¬ 
των. 

• Σύνταξη ποιοτικής έκθεσης (ςυβίίΐγ ΓΘροά) η οποία θα 
συνοδεύει τα αποτελέσματα της έρευνας και θα περιγρά¬ 


φει τη μέθοδο που εφαρμόστηκε για τη συλλογή, επεξερ¬ 
γασία και ανάλυση των αποτελεσμάτων της έρευνας. 

• Κατάρτιση δεικτών (σφάλμα δειγματοληψίας, μερο- 
ληψία κλπ) αξιολόγησης της ποιότητας των αποτελεσμά¬ 
των της έρευνας. 

4. Για τη διενέργεια και την ολοκλήρωση της Έρευνας 
Κόστους Εργασίας έτους 2004 θα χρησιμοποιηθούν : 

• Οι υπάλληλοιτης Γ.Γ.ΕΣΥΕ, με δυνατότητα μετακίνη¬ 
σης εκτός έδρας, εντός έδρας - εκτός γραφείου, 

• μέχρι 70 ιδιώτες - συνεργάτες, οι οποίοι θα απασχο¬ 
ληθούν κατά το στάδιο της συλλογής των ερωτηματολο¬ 
γίων, εφόσον οι ανάγκες της έρευνας δεν καλυφθούν από 
τους υπαλλήλους της Γ.Γ. ΕΣΥΕ. 

Ο ορισμός των ανωτέρω οργάνων της έρευνας θα γίνει 
με απόφαση του Γ ενικού Γ ραμματέα της ΕΣΥΕ. 

5. Η αμοιβή των οργάνων της έρευνας καθορίζεται ως 
εξής: 

α.Για Ιδιώτες Συνεργάτες 15 ευρώ ανά πλήρως και σω¬ 
στά συμπληρωμένο ερωτηματολόγιο 

Έκαστος δύναται να συμπληρώσει έως 100 ερωτημα¬ 
τολόγια. 

(συνολική δαπάνη 15 ευρώ χ 2.691 ερωτηματολόγια = 
40.365 ευρώ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 24 Μάίου 2005 

Ο ΥΠΟΥΡΓΟΣ 

Γ. ΑΛΟΓΟΣΚΟΥΦΗΣ 
-♦- 

Αριθ. 6052/Γ5-859 (2) 

Ανάθεση, έγκριση, προκήρυξη, εκτέλεση και κατανομή 
των δαπανών διενέργειας της στατιστικής Έρευνας 
Κενών Θέσεων Εργασίας, και Δεικτών Κόστους Εργα¬ 
σίας και Απασχόλησης, έγκριση χρησιμοποίησης στα¬ 
τιστικών οργάνων και καθορισμός της αμοιβής τους. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. του ν.δ. 3627/1956 «περί οργανώσεως της ΕΣΥΕ» και 
των π.δ. 1143/1980 «περί Οργανισμού της ΕΣΥΕ» και 
226/2000 «Οργανισμόςτης Γ.Γ. ΕΣΥΕ», 

β.του π.δ. 81/21.3.2002 (ΦΕΚ57/τ.Α'/21.3.2002) με θέμα 
«Συγχώνευση των Υπουργείων Εθνικής Οικονομίας και 
Οικονομικών στο Υπουργείο Οικονομίας και Οικονομι¬ 
κών», 

γ. του ν. 1558/1985 «περί Κυβερνήσεως και Κυβερνητι¬ 
κών Οργάνων», του άρθρου 27 του ν. 2081/1992 και του 
άρθρου 1 του ν. 2469/1997, 

δ. του άρθρου 9 του ν. 2392/1996 «πρόσβαση της Γ ενι¬ 
κής Γραμματείας Εθνικής Στατιστικής Υπηρεσίας της Ελ¬ 
λάδος (ΓΓ ΕΣΥΕ) σε διοικητικές πηγές και διοικητικά αρ¬ 
χεία, Επιτροπή Στατιστικού Απορρήτου, ρύθμιση θεμά¬ 
των διενέργειας απογραφών και στατιστικών εργασιών, 
καθώς και θεμάτων της Γ.Γ. ΕΣΥΕ», 

ε. του άρθρου 22 του ν. 2362/1995 «περί Δημοσίου Λο¬ 
γιστικού Ελέγχου των δαπανών του Κράτους και άλλες 
διατάξεις», 

στ. του άρθρου 7 της 14650/ΔΙΟΕ 85/17.3.2004 (ΦΕΚ 
519/τ.Β'/17.3.2004) απόφασης του Πρωθυπουργού και 

του Υπουργού Οικονομίας και Οικονομικών με θέμα: «Κα¬ 
θορισμός αρμοδιοτήτων των Υφυπουργών Οικονομίας 
και Οικονομικών». 

2. Το γεγονός ότι από τις διατάξεις αυτής της απόφα¬ 
σης προκαλείται δαπάνη ύψους εκατόν είκοσι εννέα χι¬ 
λιάδων επτακοσίων πενήντα ευρώ (129.750) για την πε¬ 
ρίοδο Μάρτιος 2005 - Απρίλιος 2006, η οποία θα βαρύνει 
τον ειδ.Φορέα 23 - 750 (ΚΑΕ 0871, ΚΑΕ 0711) του τακτικού 
προϋπολογισμού της Γ.Γ. ΕΣΥΕ. 

Αναλυτικά κατά το έτος 2005 θα δαπανηθούν 

- 57.500 ευρώ από (ΚΑΕ 0871) 

- 7.400 ευρώ από (ΚΑΕ 0711) 

και κατά το έτος 2006 θα δαπανηθούν 

- 57.475 ευρώ από (ΚΑΕ 0871) 

- 7.375 ευρώ από (ΚΑΕ 0711), αποφασίζουμε: 

1. α. Αναθέτουμε στο Τμήμα Στατιστικών Μισθωτής Ερ¬ 
γασίας της Δ/νσης Στατιστικών Πληθυσμού και Αγοράς 
Εργασίας της Γ.Γ. ΕΣΥΕ τη διενέργεια της Έρευνας Κε¬ 
νών Θέσεων Εργασίας και Δεικτών Κόστους Εργασίας και 
Απασχόλησης. 

β. Εγκρίνουμε και προκηρύσσουμε τη διενέργεια της 
Έρευνας Κενών Θέσεων Εργασίας και Δεικτών Κόστους 
Εργασίας και Απασχόλησης από το Τμήμα Στατιστικών 
Μισθωτής Εργασίας της Δ/νσης Στατιστικών Πληθυσμού 
και Αγοράς Εργασίας της Γ.Γ. ΕΣΥΕ κατά τη διάρκειατου 
έτους 2005 και έως την 30.4.2006. 

2. Σκοπός της Έρευνας Κενών Θέσεων Εργασίας και 
Δεικτών Κόστους Εργασίας και Απασχόλησης, η οποία 
διενεργείται στα πλαίσια των κανονισμών και των εναρ¬ 
μονισμένων κοινοτικών ερευνών, είναι η συλλογή στατι¬ 
στικών στοιχείων για την παρακολούθηση της εξέλιξης 
των κενών θέσεων εργασίας, του κόστους εργασίας και 
της απασχόλησης. 

3. Ερευνώμενες μονάδες είναι οι επιχειρήσεις και οι φο¬ 
ρείς της Γενικής Κυβέρνησης. 

Το χρονικό διάστημα εντός του οποίου θα διενεργηθεί 
η έρευνα είναι από την ημερομηνία έκδοσης της απόφα¬ 
σης και μέχρι τη 30.4.2006. 

Η έρευνα είναι τριμηνιαία και ως περίοδος αναφοράς 
των στοιχείων είναι τα τέσσερα τρίμηνα του έτους 2005, 
(Ιανουαρίου-Μαρτίου, Απριλίου-Ιουνίου, Ιουλίου-Σεπτεμ- 
βρίου, Οκτωβρίου-Δεκεμβρίου). 

Η έρευνα είναι δειγματοληπτική στις επιχειρήσεις και 
στους Οργανισμούς του ευρύτερου Δημόσιου Τομέα και 
καλύπτειτους κλάδους οικονομικής δραστηριότητας από 
Γ έως Ξ (ορυχεία και λατομεία, μεταποιητικές βιομηχα¬ 
νίες, παροχή ηλεκτρικού ρεύματος φυσικού αερίου και 
νερού, κατασκευές, εμπόριο, και υπηρεσίες,) της ταξινό¬ 
μησης ΣΤΑΚΘΔ03. 

Τα αποτελέσματα θα εξάγονται ανά τρίμηνο, οι δείκτες 
απασχόλησης και κόστους εργασίας θα καταρτίζονται 
στο σύνολο χώρας. Οι κενές θέσεις θα παρουσιάζονται 
σε μεγάλες γεωγραφικές περιοχές (ΝΨΤ3 I) και κατά μο¬ 
νοψήφιο κλάδο οικονομικής δραστηριότητας για το Ιο, 
2ο και 4ο τρίμηνο, καθώς επίσης και κατά ΝϋΤ3 II και κα¬ 
τά διψήφιο κλάδο οικονομικής δραστηριότητας για το 3ο 
τρίμηνο. Τα αποτελέσματα θα αποσταλούν πινακοποιη- 
μένα στη Στατιστική Υπηρεσία της Ευρωπαϊκής Ένωσης 
(Ευι-οεΙαΙ). 

Το μέγεθος του δείγματος είναι τέτοιο, ώστε να εξα¬ 
σφαλίζει αντικειμενικές και αμερόληπτες εκτιμήσεις των 
ζητουμένων μεγεθών . Θα ερευνηθούν 3.496 επιχειρή¬ 
σεις για το 1 ο ,2ο και 4ο τρίμηνο ενώ θα ερευνηθούν 4.872 


επιχειρήσεις για το 3ο τρίμηνο, διότι τα αποτελέσματα πι- 
νακοποιούνται σε αναλυτικότερο επίπεδο. 

Αναλυτικά η έρευνα περιλαμβάνει τις κάτωθι εργασίες: 

• Σχεδιασμός και οργάνωση της έρευνας με την ανά¬ 
λογη διοικητική υποστήριξη. 

• Δημιουργία του απαραίτητου λογισμικού προγράμ¬ 
ματος (εοί1νν3ΓΘ) για την εισαγωγή την επεξεργασία και 
τον έλεγχο των στατιστικών στοιχείων της έρευνας. 

• Εκπαίδευση των ερευνητών για τον τρόπο συλλογής 
των στοιχείωντης έρευνας και την ορθή συμπλήρωσητων 
ερωτηματολογίων. 

• Συλλογή των στατιστικών στοιχείων. 

• Έλεγχος της εργασίας των ερευνητών. 

• Κωδικογράφηση των στοιχείων στα συλλεχθέντα 
ερωτηματολόγια. 

• Εισαγωγή των ερωτηματολογίων σε Ηλεκτρονικό Αρ¬ 
χείο. 

• Ανάλυση δεδομένων και παρουσίαση αποτελεσμά¬ 
των. 

• Σύνταξη ποιοτικής έκθεσης (ηυβΝΙγ ΓΘροά) η οποία θα 
συνοδεύει τα αποτελέσματα της έρευνας και θα περιλαμ¬ 
βάνει τη μέθοδο που εφαρμόστηκε για τη συλλογή, επε¬ 
ξεργασία και ανάλυση των αποτελεσμάτων της έρευνας, 
καθώς και τους δείκτες (σφάλμα δειγματοληψίας, μερο- 
ληψία κλπ) αξιολόγησης της ποιότητας των αποτελεσμά¬ 
των της έρευνας. 

4. Για τη διενέργεια και την ολοκλήρωση της Έρευνας 
Κενών Θέσεων Εργασίας και Δεικτών Κόστους Εργασίας 
και Απασχόλησης θα χρησιμοποιηθούν: 

• Οι υπάλληλοι της Γ.Γ. ΕΣΥΕ, με δυνατότητα μετακίνη¬ 
σης εκτός έδρας, εντός έδρας - εκτός γραφείου, 

• μέχρι 70 ιδιώτες - συνεργάτες, οι οποίοι θα απασχο¬ 
ληθούν κατά το στάδιο της συλλογής των ερωτηματολο¬ 
γίων, εφόσον οι ανάγκες της έρευνας δεν καλυφθούν από 
τους υπαλλήλους της Γ.Γ. ΕΣΥΕ. 

Ο ορισμός των ανωτέρω οργάνων της έρευνας θα γίνει 
με απόφαση του Γενικού Γραμματέα της ΕΣΥΕ. 

5. Η αμοιβή των οργάνων της έρευνας καθορίζεται ως 
εξής: 

α. Για ιδιώτες συνεργάτες 15 ευρώ ανά πλήρως και σω¬ 
στά συμπληρωμένο ερωτημ/γιο και μέχρι 260 ερωτημα¬ 
τολόγια για καθένα. 

(συνολική δαπάνη 15 ευρώ χ 7.665 ερωτηματολόγια = 
114.975 ευρώ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 23 Μάίου 2005 

Ο ΥΠΟΥΡΓΟΣ 

Γ. ΑΛΟΓΟΣΚΟΥΦΗΣ 
-♦- 

Αριθ. 30974 (3) 

Τροποποίηση της υπ’ αριθμ. 30711/19.4.2005 απόφασης 
του Υπουργού Απασχόλησης και Κοινωνικής Προστα¬ 
σίας «Έκτακτη οικονομική ενίσχυση σε ανέργους της 
επιχείρησης ΕΛΛΑΤΕΞ». 

ΟΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 29Ατου ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ137/Α'). 

2. Τις διατάξεις του π.δ. 368/1989 «Οργανισμός του 
Υπουργείου Εργασίας» (ΦΕΚ 163/Α/16.6.1989). 

3. Τις διατάξεις του ν.δ. 212/1969 «Περί Οργανώσεως 
και Διοικήσεως του Οργανισμού Απασχολήσεως Εργα¬ 
τικού Δυναμικού» (ΦΕΚ 112/Α/1969), όπως αναμορφώθη¬ 
κε με τις διατάξεις του ν. 2956/2001 «Αναδιάρθρωση του 
ΟΑΕΔ και άλλες διατάξεις». 

4. Τις διατάξεις του άρθρου 46 του ν. 2698/1953, όπως 
συμπληρώθηκε με το άρθρο 38του ν. 2224/1994. 

5. Την υπ’ αριθμ. 30711/19.4.2005 απόφαση του Υπουρ¬ 
γού Απασχόλησης και Κοινωνικής Προστασίας «Έκτακτη 
οικονομική ενίσχυση σε ανέργους της επιχείρησης ΕΛΛΑ- 
ΤΕΞ». 

6. Την υπ’ αριθμ. 1337/10.5.2005 απόφαση του Δ.Σ.του 
ΟΑΕΔ (αριθμ. Συνεδρ.24/10.5.2005) που μας διαβιβάσθη¬ 
κε από τον ΟΑΕΔ με το υπ’ αριθμ. Β116463/13.5.2005 έγ¬ 
γραφό του. 

7. Το γεγονός ότι από τις διατάξεις της παρούσας 
υπουργικής απόφασης δεν προκαλείται δαπάνη σε βά¬ 
ρος του Κρατικού προϋπολογισμού και ως εκ τούτου δεν 
εμπίπτει στις διατάξεις της παρ. 3 του άρθρου 22 του ν. 
2362/1995 (περί Δημοσίου Λογιστικού), αποφασίζουμε: 

Τροποποιούμε την υπ’ αριθμ. 30711/19.4.2005 απόφα¬ 
σή μας όσον αφορά την Α' και Β' παράγραφο, ως εξής: 

«Α. Εγκρίνουμε την καταβολή έκτακτης οικονομικής ενί¬ 
σχυσης σε 92 ανέργους της επιχείρησης ΕΛΛΑΤΕΞ, από 
800,00 ευρώ στον καθένα, με την προϋπόθεση να είναι 
άνεργοι κατά την καταβολή. 

Β. Η συνολική δαπάνη θα ανέλθει στο ποσό των 
73.600,00 ευρώ (92.800,00=73.600,00 ευρώ). 

Κατά τα λοιπά ισχύουν οι διατάξεις που ορίζονται στην 
υπ’ αριθμ. 30711/19.4.2005 υπουργική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Μάίου 2005 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθ. 30975 (4) 

Καταβολή έκτακτης οικονομικής ενίσχυσης στον ασφα¬ 
λισμένο ΔΡΑΓΑΝΙΔΟ ΣΠΥΡΙΔΩΝΑ, άνεργο της επιχεί¬ 
ρησης ΕΛΛΑΤΕΞ. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 29Ατου ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ137/Α'). 

2. Τις διατάξεις του π.δ. 368/1989 «Οργανισμός του 
Υπουργείου Εργασίας» (ΦΕΚ 163/Α/16.6.1989). 

3. Τις διατάξεις του ν.δ. 212/1969 «Περί Οργανώσεως 
και Διοικήσεως του Οργανισμού Απασχολήσεως Εργατι¬ 
κού Δυναμικού» (ΦΕΚ 112/Α/1969), όπως αναμορφώθηκε 
με τις διατάξεις του ν. 2956/2001 «Αναδιάρθρωση του 
ΟΑΕΔ και άλλες διατάξεις». 

4. Τις διατάξεις του άρθρου 46 του ν. 2698/1953, όπως 
συμπληρώθηκε με το άρθρο 38του ν. 2224/1994. 

5. Την υπ’ αριθμ. 32914/24.11.2004 απόφαση του 
Υπουργού Απασχόλησης και Κοινωνικής Προστασίας 
«Έκτακτη οικονομική ενίσχυση σε ανέργους της επιχεί¬ 
ρησης ΕΛΛΑΤΕΞ». 


6. Το γεγονός ότι ο ασφαλισμένος Δραγανίδος Σπυρί¬ 
δων δεν έλαβε την οικονομική ενίσχυση που εγκρίθηκε με 
την υπ’ αριθμ. 32914/24.11.2004 απόφαση του Υπουργού 
Απασχόλησης και Κοινωνικής Προστασίας «Έκτακτη οι¬ 
κονομική ενίσχυση σε ανέργους της επιχείρησης ΕΛΛΑ¬ 
ΤΕΞ», επειδή δεν είχε συμπεριληφθεί στις καταστάσεις 
των ανέργων της ΕΛΛΑΤΕΞ. 

7. Την υπ’ αριθμ. 1338/10.5.2005 απόφαση του Δ.Σ. του 
ΟΑΕΔ (αριθμ. Συνεδρ.24/10.5.2005) που μας διαβιβάσθη¬ 
κε από τον ΟΑΕΔ με το υπ’ αριθμ. Β116462/13.5.2005 έγ¬ 
γραφό του. 

8. Το γεγονός ότι από τις διατάξεις της παρούσας 
υπουργικής απόφασης δεν προκαλείται δαπάνη σε βά¬ 
ρος του Κρατικού προϋπολογισμού και ως εκ τούτου δεν 
εμπίπτει στις διατάξεις της παρ. 3 του άρθρου 22 του ν. 
2362/1995 (περί Δημοσίου Λογιστικού), αποφασίζουμε: 

Α. Εγκρίνουμε την καταβολή έκτακτης οικονομικής ενί¬ 
σχυσης από 700,00 ευρώ στον άνεργο ΔΡΑΓΑΝΙΔΟ ΣΠΥ¬ 
ΡΙΔΩΝΑ, πρώην εργαζόμενο της επιχείρησης ΕΛΛΑΤΕΞ 
με την προϋπόθεση να είναι άνεργος κατά την καταβολή. 

Β. Η δαπάνη ανέρχεται στο ποσό των 700,00 ευρώ. 

Γ. Υπόλογος διαχειριστής ορίζεται η προϊσταμένη της 
Τ.Υ. του ΟΑΕΔ ΑΤΤΙΚΗΣ ΜΑΙΡΗ ΣΩΤΗΡΑΚΟΠΟΥΛΟΥ. 

Δ. Την έκδοση χρηματικού εντάλματος προπληρωμής 
σε βάρος του ΚΑΕ 2641. 

Η δαπάνη από την παρούσα υπουργική απόφαση δεν 
βαρύνει τον Κρατικό Προϋπολογισμό, αλλά βαρύνει εξ 
ολοκλήρου τον προϋπολογισμό του ΟΑΕΔ. 

Ε. Η απόδοση λογαριασμού γίνεται σε δύο (2) μήνες 
από την ημερομηνία λήξης. 

ΣΤ. Η λήξη της καταβολής ορίζεται σε 60 ημέρες από 
την ημερομηνία έναρξης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Μάίου 2005 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθ. Φ.40042/12834/906 (5) 

Μηνιαία εισφορά υπέρ της «Στέγης Υγειονομικών». 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ. 3 του άρθρου 16 του ν. 
3796/1957 (Α'251), όπως συμπληρώθηκε με το άρθρο 16 
του ν. 1431/1984 (Α' 46) σε συνδυασμό με το άρθρο 138 
του ν. 2071/1992 (Α'123). 

2. Τις διατάξεις της παρ. 1 του άρθρου 19 του ν. 3232/ 
2004 (Α'48). 

3. Τις υπ’ αριθμ. Φ42/1104/3.10.1997 και Φ.40042/ 
11460/838/5.5.2005 (Β' 647) υπουργικές αποφάσεις. 

4. Τις διατάξεις του άρθρου 29Α του ν. 1558/1985 (Α' 
137), όπως αντικαταστάθηκε με την παρ. 2 του άρθρου 1 
του ν. 2469/1997 (Α'38). 

5. Το γεγονός ότι με την απόφαση αυτή δεν προκαλείται 
δαπάνη σε βάρος του κρατικού προϋπολογισμού, ούτε 
στον προϋπολογισμό του ΤΣΑΥ. 

6. Την υπ’ αριθμ. 363/22ης/12.5.2005 απόφαση του Δ.Σ. 
του Τ.Σ.Α.Υ. 

7. Τις υπ’ αριθμ. 80015/22.4.2004 (Β' 598), 80026/9.6. 

2004 (Β' 883) και 80045/23.8.2004 (Β' 1293) κοινές απο¬ 
φάσεις του Πρωθυπουργού και του Υπουργού Απασχό¬ 
λησης και Κοινωνικής Προστασίας «Ανάθεση αρμοδιοτή¬ 
των στους Υφυπουργούς Απασχόλησης και Κοινωνικής 
Προστασίας», αποφασίζουμε: 

Η υπ’ αριθμ. Φ.40042/11460/838/5.5.2005 (Β' 647) 
υπουργική απόφαση «Αναπροσαρμογή της μηνιαίας ει¬ 
σφοράς υπέρ της Στέγης Υγειονομικών» ισχύει από 1η 
Ιουλίου 2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μάίου 2005 

Ο ΥΦΥΠΟΥΡΓΟΣ 

ΝΙΚ. ΑΓΓΕΛΟΠΟΥΛΟΣ 
-♦- 

Αριθ. Α2 (6) 

Συμπληρωματικά μέτρα για τον έλεγχο της διακίνησης - 
εμπορίας χοιρινού κρέατος και προϊόντων αυτού στην 
εγχώρια αγορά. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

I. Τις διατάξεις: 

1. του άρθρου 29Ατου ν. 1558/1985 «Κυβέρνηση και Κυ¬ 
βερνητικά Όργανα» (Α' 137), όπως αυτό προστέθηκε με 
το άρθρο 27του ν. 2081/1992 (Α' 154) και αντικαταστάθη- 
κεαπότο άρθρο 1 παρ. 2ατου ν. 2469/1997 (Α'38), 

2. των άρθρων 13 και 33 του Ν. 2538/1997 «Τροποποίη¬ 
ση της κείμενης νομοθεσίας για τα γεωργικά και κτηνια¬ 
τρικά φάρμακα, ρύθμιση χρεών συνεταιριστικών οργα¬ 
νώσεων και άλλες διατάξεις» όπως τροποποιούνται και 
ισχύουν κάθε φορά, 

3. του π.δ. 420/1993 (ΦΕΚτευχ. Α'/179/6.10.1993) «Κτη¬ 
νιατρικοί έλεγχοι στα ζώντα ζώα και προϊόντα ζωικής προ¬ 
έλευσης στις συναλλαγές μεταξύ της Ελλάδος και των 
άλλων κρατών μελών για την υλοποίηση της Εσωτερικής 
Αγοράς και στις εισαγωγές αυτών στην Ελλάδα από τρί¬ 
τες χώρες σε συμμόρφωση προς τις Οδηγίες 89/662/ 
ΕΟΚ, 90/425/ΕΟΚ (όσον αφορά τους κτηνιατρικούς ελέγ¬ 
χους) 90/675/ΕΟΚκαι91/496/ΕΟΚτου Συμβουλίου, όπως 
ισχύουν», 

4. του π.δ. 308/2000 (ΦΕΚ τευχ. Α' 252/16.11.2000) 
«όροι υγειονομικού ελέγχου που διέπουντο εμπόριο ορι¬ 
σμένων ειδών ζώντων ζώων σε συμμόρφωση προς τις 
Οδηγίες 64/432/ΕΟΚ και 72/462/ΕΟΚτου Συμβουλίου», 

5. της υπ’ αριθμ. 273806 κοινής υπουργικής απόφασης 
(ΦΕΚτ. Β' 1252/16.8.2004) «περί καθορισμού συμπληρω¬ 
ματικών μέτρων εφαρμογής κοινοτικών κανονισμών για 
την ταξινόμηση των σφαγίων χοίρων», όπως τροποποιεί¬ 
ται και ισχύει, 

6. Την υπ’ αριθμ. 14650/ΔΙΟΕ 85 (ΦΕΚ 519/τ.Β'/17.3. 
2004 «περί καθορισμού αρμοδιοτήτων των Υφυπουργών 
Οικονομίας και Οικονομικών. 

7. την υπ’ αριθμ. Υ 132/11.10.2004 απόφαση του Πρω¬ 
θυπουργού και Υπουργού Αγροτικής Ανάπτυξης και Τρο- 
φίμων «Ανάθεση αρμοδιοτήτων στον Υφυπουργό Αγρο¬ 
τικής Ανάπτυξης και Τροφίμων Αλέξανδρο Κοντό» (Β' 
1533/14.10.2004), 

8. της υπ’ αριθμ. Δ15/Α/Οικ.4889/24.3.2004 απόφασης 
του Πρωθυπουργού και Υπουργού Ανάπτυξης «Ανάθεση 


αρμοδιοτήτων στους Υφυπουργούς Ανάπτυξης Γεώργιο 
Σαλαγκούδη και Ιωάννη Παπαθανασίου», 

9. της Αγορανομικής Διάταξης 14/1989 «Κωδικοποίηση 
Αγορανομικών Διατάξεων εκδοθεισών μέχρι 16.2.1989» 
όπως τροποποιήθηκε και ισχύει, 

10. του ν.δ. 136/46 «περί Αγορανομικού Κώδικος», όπως 
τροποποιήθηκε και ισχύει, 

11. του άρθρου 4 του ν. 2343/1995 «Αναδιοργάνωση 
Υπηρεσιών του Υπουργείου Οικονομικών και άλλες δια¬ 
τάξεις» (ΦΕΚ211/Α), 

12. του π.δ. 218/1996 «Οργανισμός του Σώματος Δίω¬ 
ξης Οικονομικού Εγκλήματος (ΣΔΟΕ)» (ΦΕΚ 168 Α), 

13. του π.δ. 154/1997 «Κανονισμός λειτουργίας Σώμα¬ 
τος Δίωξης Οικονομικού Εγκλήματος (ΣΔΟΕ)» (ΦΕΚ 154 
Α'), 

14. του π.δ. 152/1997 «Τροποποίηση και συμπλήρωση 
του Π.Δ. 218/1996 Οργανισμός του Σώματος Δίωξης Οι¬ 
κονομικού Εγκλήματος (ΣΔΟΕ)» (ΦΕΚ 129 Α'). 

II. Τις ανάγκες πραγματοποίησης ολοκληρωμένων 
ελέγχων στο χοιρινό κρέας, αποφασίζουμε: 

Άρθρο 1 

Σκοπός-Αντικείμενο Ελέγχου 

Με την παρούσα απόφαση καθορίζονται τα αναγκαία, 
συμπληρωματικά, με τα ισχύοντα, μέτρα, για τον έλεγχο 
της διακίνησης-εμπορίας χοιρινού κρέατος και προϊό¬ 
ντων αυτού στην εγχώρια αγορά. 

Άρθρο 2 

Πεδίο Εφαρμογής 

Στο πεδίο εφαρμογής της παρούσας εμπίπτουν όλες οι 
επιχειρήσεις που αποθηκεύουν ή καιτυποποιούν ή και συ¬ 
σκευάζουν ή και διακινούν ή και διαθέτουν στην κατανά¬ 
λωση χοιρινό κρέας ή προϊόντα αυτού. 

Άρθρο 3 

Έλεγχοι 

Για τους σκοπούς του άρθρου 1 της παρούσας, με νεώ- 
τερη απόφαση που θαεκδοθεί από τον Υφυπουργό Αγρο¬ 
τικής Ανάπτυξης και Τροφίμων θα ρυθμίζονται θέματα 
σχετικά με την σύνθεση και συγκρότηση των Κλιμακίων 
Ελέγχου, με τον ορισμό του Προέδρουτων Κλιμακίων αυ¬ 
τών, με το αντικείμενο και τη διαδικασία των ελέγχων, με 
τον ορισμό της υπεύθυνης Υπηρεσίας που θα κινεί τις δια¬ 
δικασίες εφαρμογής των νομίμων, κατά περίπτωση, επί 
τυχόν παρατυπιών και παραβάσεων των κειμένων Διατά¬ 
ξεων κατά τους ελέγχους καθώς και με ότι άλλο κρίνεται 
αναγκαίο. 

Στις αρμοδιότητες των ανωτέρω Κλιμακίων Ελέγχου 
υπάγεται ο έλεγχος των επιχειρήσεων του άρθρου 2 της 
παρούσας, στα πλαίσια βέβαια των αντικειμένων που χει¬ 
ρίζεται, κατάλογο αρμοδιότητας, έκαστο μέλος των Κλι¬ 
μακίων, όπως προκύπτουν από την ισχύουσα, κατά περί¬ 
πτωση, νομοθεσία. 

Άρθρο 4 

Κυρώσεις 

Γ ια κάθε διενεργούμενο έλεγχο, τα μέλη του Κλιμακίου 
Ελέγχου, συντάσσουν έκθεση ελέγχου εις διπλούν που 
υπογράφεται από τους ελεγκτές και από τον ελεγχόμενο 
επιχειρηματία ή το νόμιμο εκπρόσωπό του. 

Σε περίπτωση άρνησης υπογραφής από τον επιχειρη¬ 
ματία ή εκπρόσωπο αυτού, σημειώνεται επί της έκθεσης 
η ένδειξη «ΑΡΝΗΣΗ ΥΠΟΓΡΑΦΗΣ». 

Από την ως άνω έκθεση ελέγχου το πρωτότυπο, με το 
πέρας του ελέγχου, παραδίδεται στον επιχειρηματία ή το 
εκπρόσωπο αυτού. 

Άρθρο 5 

Από τις διατάξεις αυτής της απόφασης δενπροκαλείται 
δαπάνη εις βάρος του κρατικού προϋπολογισμού. 

Η παρούσα ισχύει από τη δημοσίευσή της στην Εφημε¬ 
ρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Μάΐου 2005 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

Α. ΡΕΓΚΟΥΖΑΣ I. ΠΑΠΑΘΑΝΑΣΙΟΥ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Α. ΚΟΝΤΟΣ 
-♦- 

Αριθ. 282134 (7) 

Ανάθεση υλοποίησης και αποζημίωση του Εθνικού Ιδρύ¬ 
ματος Αγροτικής Έρευνας (ΕΘ.Ι.ΑΓ.Ε.) για τη διενέρ¬ 
γεια των καταγραφών υπαίθρου του προγράμματος 
της Γεωγραφικής Δειγματοληψίας μέσα στα πλαίσια 
των Γ εωργικών Στατιστικών 2005. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Την υπ’ αριθμ. Υ1/2004 απόφαση του Πρωθυπουργού 
(ΦΕΚ 513 Β710.3.2004) «Μεταβολή τίτλων Υπουργείων 
και καθορισμός της σειράς τάξης των Υπουργείων». 

2) Τις διατάξεις: 

α) Του άρθρου 29Ατου ν. 1558/1985 «Κυβέρνηση και 
Κυβερνητικά Όργανα» (Α' 137) όπως το άρθρο αυτό προ¬ 
στέθηκε με το άρθρο 27 του ν. 2081/1992 «Ρύθμιση του 
θεσμού των Επιμελητηρίων, τροποποίηση διατάξεων του 
ν. 1712/1987 για τον εκσυγχρονισμό των επαγγελματικών 
οργανώσεων των εμπόρων, βιοτεχνών και λοιπών επαγ- 
γελματιών και άλλες διατάξεις» (Α' 154) και τροποποιήθη¬ 
κε μετηνπαρ. 2α του άρθρου 1 του ν. 2469/1997 «Περιο¬ 
ρισμός και βελτίωση της αποτελεσματικότητας των κρα¬ 
τικών δαπανών και άλλες διατάξεις» (Α' 38). 

β) Του άρθρου 22 παρ. 3 του ν. 992/1979 «περί οργανώ- 
σεως των υπηρεσιών δια την εφαρμογή της συνθήκης 
προσχωρήσεως της Ελλάδος εις τας Ευρωπαϊκός Κοινό¬ 
τητας και ρυθμίσεως συναφών θεσμικών και οργανωτι¬ 
κών θεμάτων» (Α' 280). 

γ) Του άρθρου 22παρ.3του ν. 2362/1995 «περί Δημοσί¬ 
ου Λογιστικού Ελέγχου των δαπανώντου Κράτους και άλ¬ 
λες διατάξεις» (Α' 247). 

3. Την υπ’ αριθμ. 14650/ΔΙΟΕ85 (ΦΕΚ519/τ.Β/17.3.2004) 
«περί καθορισμού αρμοδιοτήτων των Υφυπουργών Οικο¬ 
νομίας και Οικονομικών». 

4. Την υπ’ αριθμ. 85/360 ΕΟΚ απόφαση του Συμβουλίου 
της 16ης Ιουλίου 1985 «σχετικά με την αναδιάρθρωση του 
συστήματος γεωργικών στατιστικών ερευνών στην Ελλά¬ 
δα» (Ε 191/53), όπως τροποποιήθηκε με τις υπ’ αριθμ. 
90/386 ΕΟΚ (1_ 190/47) και 95/582 ΕΟΚ (Ε 394/28) όμοιες 
αποφάσεις. 

5. Τον υπ’ αριθμ. 837/1990 Κανονισμό (ΕΟΚ) του Συμ¬ 
βουλίου «για τα στατιστικά στοιχεία που πρέπει να πα- 
ρέχουντα κράτη μέλη σχετικά μετηνπαραγωγή σιτηρών» 
(Ε 88/1). 


6. Τον υπ’ αριθμ. 959/93 Κανονισμό (ΕΟΚ) του Συμβου¬ 
λίου «σχετικά με τις στατιστικές πληροφορίες που πρέπει 
να παρέχονται από τα κράτη μέλη σχετικά με άλλα φυτικά 
προϊόντα εκτός από τα σιτηρά» (Ε 98/1). 

7. Το άρθρο 31 παραγ. 9του Ν. 3147/03 (ΦΕΚ Α', τεύχος 
135) «περί ρύθμισης θεμάτων αγροτικής γης, επίλυσης 
ζητημάτων αποκατασταθέντων και αποκαθισταμένων 
κτηνοτροφών και άλλων διατάξεων». 

8. Το γεγονός ότι από τις διατάξεις της παρούσας προ- 
καλείται δαπάνη σε βάρος του κρατικού προϋπολογι¬ 
σμού. 

9. Τη σχετική εισήγηση της Δ/νσης Αγροτικής Πολιτικής 
και Τεκμηρίωσης, αποφασίζουμε: 

1. Ανατίθεται στο Εθνικό Ιδρυμα Αγροτικής Έρευνας 
(ΕΘ.Ι.ΑΓ.Ε.), η διενέργεια των καταγραφών υπαίθρου του 
προγράμματος της Γεωγραφικής Δειγματοληψίας έτους 
2005, στα πλαίσια των Γ εωργικών Στατιστικών 2005. 

2. Οι καταγραφές υπαίθρου αφορούν στην καταγραφή 
κάλυψης γης σε επιλεγμένα σημεία στην ηπειρωτική χώ¬ 
ρα και Κρήτη. 

3. Για την ανάθεση, συνάπτεται σύμβαση μεταξύ του 
Υπουργείου Αγροτικής Ανάπτυξης και Τροφίμων και 
του ΕΘ.Ι.ΑΓ.Ε., σύμφωνα με το ν. 3147/2003 άρθρο 31 
παραγ. 9 (ΦΕΚΑ' 135). 

4. Εγκρίνεται η διάθεση πίστωσης μέχρι ποσού 135.000 
ου ιό ως αποζημίωση του ΕΘ. I. ΑΓ. Ε για την πραγματοποί¬ 
ηση των καταγραφών υπαίθρου. 

5. Η πιο πάνω πίστωση θα καλυφθεί από την συνολική 
εγκεκριμμένη πίστωση των 900.000 θυΐΌ του ΚΑ 5256 «Γε¬ 
ωργικές Στατιστικές» του Τακτικού Προϋπολογισμού 
2005. 

6. Με απόφαση του Υπουργού Αγροτικής Ανάπτυξης 
και Τροφίμων, θα καθορισθούν ο τρόπος πληρωμής και 
τα δικαιολογητικά που αφορούν στην υλοποίηση της πα¬ 
ρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Μάΐου 2005 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΑΓΡΟΤΙΚΗΣ ΑΠΑΝΤΥΞΗΣ 

ΚΑΙ ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

ΠΕΤΡΟΣ ΔΟΥΚΑΣ ΕΥΑΓΓΕΛΟΣ ΜΠΑΣΙΑΚΟΣ 

-♦- 

Αριθ. 7179 (8) 

Κατανομή ωρών υπερωριακής εργασίας στο πρόγραμμα 
δακοκτονίας 2005. 

Ο ΝΟΜΑΡΧΗΣ ΦΘΙΩΤΙΔΑΣ 

Έχοντας υπόψη: 

1. Το ν. 3205/2003 άρθρο 16 αναμόρφωση μισθολογίου 
προσωπικού της Δημόσιας Διοίκησης (υπερωριακή εργα¬ 
σία). 

2. Το ν. 2592/1998 άρθρο 15 αναπροσαρμογή συντάξε¬ 
ων πολιτικών συνταξιούχων του Δημοσίου, ρύθμιση συ- 
νταξιοδοτικών θεμάτων και άλλες δαπάνες. 

3. Τον. 2732/1999 άρθρα 10 -12Διεπαγγελματικέςορ¬ 
γανώσεις και ρύθμιση θεμάτων αρμοδιότηταςτου Υπουρ¬ 
γείου Γεωργίας. 

4. Το ν. 2738/1999 άρθρο 25 παρ. 7 Συλλογικές δια¬ 
πραγματεύσεις στη Δημόσια Διοίκηση και άλλες διατά- 
ξεις. 

5. Το υπ’ αριθμ. 122984/2005 έγγραφο της Δ/νσης προ¬ 
στασίας Φυτικής Παραγωγής του ΥΠ.ΓΕ. 

6. Τις αυξημένες ανάγκες για την υπερωριακή απασχό¬ 
ληση του εμπλεκόμενου προσωπικού δακοκτονίας δεδο¬ 
μένου ότι η φύση των εργασιών δεν υπόκειται στους πε¬ 
ριορισμούς του ωραρίου λειτουργίας των υπηρεσιών, 
αποφασίζουμε: 

Κατανέμουμε υπερωριακή απασχόληση με αμοιβή 
εντός του χρονικού διαστήματος από 03-05-2005 έως 30- 
11 -2005 ως παρακάτω: 

α. Δ/ντής Εργασιών Δακοκτονίας 420 ώρες απογ. Ερ¬ 
γασίας ΕΨΒΟ 2.956,80 

β. Επόπτες Δακοκτονίας 1260 ώρες απογ. Εργασίας 

ΕϋΒΟ 8.122,80 

γ. Λογιστής Δακοκτονίας 420 ώρες απογ. Εργασίας 

ΕυΒΟ 2.205,00 

δ. Γραμματέας Δακοκτονίας 420 ώρες απογ. Εργασίας 

ΕυΒΟ 2.011,80 

ΣΥΝΟΛΟ 15.296,40 

Η πληρωμή της υπερωριακής εργασίας θα γίνει από 
τις πιστώσεις του προγράμματος δακοκτονίας που μετα¬ 
βιβάζονται από το Υπουργείο Αγροτικής Ανάπτυξης και 
Τ ροφίμων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 3 Μαΐου 2005 

Ο Νομάρχης 
ΑΘΑΝΑΣΙΟΣ ΧΕΙΜΑΡΑΣ 

- 1 - 

Αριθ. 42/2005 (9) 

Τροποποίηση καταστατικού οργανισμού μη κερδοσκοπι¬ 
κού χαρακτήρα με την επωνυμία «ΠΟΛΙΤΙΣΤΙΚΟΣ ΚΑΙ 
ΕΠΙΜΟΡΦΩΤΙΚΟΣ ΟΡΓΑΝΙΣΜΟΣ ΝΟΜΑΡΧΙΑΣ ΠΕΙ¬ 
ΡΑΙΑ». 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΠΕΙΡΑΙΑ 

Έχοντας υπόψη: 

1. Τις διατάξεις του άρθρου 76 τουπ.δ. 30/1996 «Κώδι¬ 
κας Ν.Α» (ΦΕΚΑ' 21). 

2. Τις διατάξεις του κεφαλαίου Α' (άρθρο 1 έως 17) του 
π.δ. 331/1996 «Σύσταση και λειτουργία αμιγών Νομαρ¬ 
χιακών και Διανομαρχιακών Επιχειρήσεων από τις Νομ. 
Αυτ/σεις και τα Νομαρχιακά Διαμερίσματα». 

3. Την οικονομοτεχνική μελέτη που περιλαμβάνει: 

4. Α. Τις γενικές αρχές ίδρυσης και λειτουργίας της επι¬ 
χείρησης. 

Β. Τους βασικούς σκοπούς και στόχους ίδρυσης της 
επιχείρησης. 


Γ. Την ταυτότητα της επιχείρησης. 

Δ. Τη βιωσιμότητα της επιχείρησης. 

5. Την υπ’ αριθμ. 66/2000 απόφαση του Νομαρχιακού 
Συμβουλίου για τη σύσταση Οργανισμού μη κερδοσκοπι¬ 
κού χαρακτήρα με την επωνυμία «ΠΟΛΙΤΙΣΤΙΚΟΣ ΚΑΙ ΕΠΙ¬ 
ΜΟΡΦΩΤΙΚΟΣ ΟΡΓΑΝΙΣΜΟΣ ΝΟΜΑΡΧΙΑΣ ΠΕΙΡΑΙΑ». 

6. Το από 5 Ιουλίου 2000 καταστατικό του Οργανισμού 
μη κερδοσκοπικού χαρακτήρα με την επωνυμία «Πολιτι¬ 
στικός και Επιμορφωτικός Οργανισμός Νομαρχίας Πει¬ 
ραιά» όπως δημοσιεύθηκε στο ΦΕΚ1506/13.12.2000 τ.Β'. 

7. Την εισήγηση του Νομάρχη Πειραιά και Προέδρου 
του Πολιτιστικού Επιμορφωτικού Οργανισμού Νομαρ¬ 
χίας Πειραιά στην 8η Συνεδρίαση του Νομαρχιακού Συμ¬ 
βουλίου. 

8. Αποφάσισε ομόφωνα με την υπ’ αριθμ. 42/2005 από¬ 
φασή του την τροποποίηση του άρθρου 4 του καταστατι¬ 
κού και τροποποιεί το άρθρο 4 εγκρίνοντας την αύξηση 
του κεφαλαίου κατά το ποσό των 200.000 ευρώ με επιβά¬ 
ρυνση του προϋπολογισμού της Νομαρχιακής Αυτοδιοί¬ 
κησης Πειραιά ως εξής: 

Άρθρο 4 

«Το κεφάλαιο ανέρχεται στο ποσό των διακοσίων είκοσι 
εννέα χιλιάδωντριακοσίων σαράντα επτά (229.347) ευρώ 
καταβεβλημένα εξ ολοκλήρου από τη Νομαρχιακή Αυτο¬ 
διοίκηση Πειραιά». 

Κατά τα λοιπά ισχύουν οι όροι του από 5 Ιουλίου 2000 
καταστατικού (ΦΕΚ 1506/13.12.2002) όπως αυτό έχει 
έκτοτε νομίμως τροποποιηθεί και ισχύει σήμερα (ΦΕΚ 
257/25.2.2005). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 19 Απριλίου 2005 

Ο Πρόεδρος 
ΓΕΩΡΓΙΟΣ ΤΣΙΡΙΔΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στην υπ’ αριθμ. 3051/3.2.2005 απόφαση του Γ.Γ. του 
Υπουργείου Απασχόλησης και Κοινωνικής Προστασίας, 
για έγκριση υπερωριακής απασχόλησης υπαλλήλων της 
Δ/νσης Κρατικών Λαχείων του Υπουργείου Οικονομίας 
και Οικονομικών, που δημοσιεύθηκε στο ΦΕΚ υπ’ αριθμ. 
307/Β79.3.2005, στη 2η σελίδα τροποποιείται η φράση 
«μέχρι 50 ώρες το μήνα ο καθένας συνολικά» σε «μέχρι 50 
ώρες το μήνα ο καθένας». 

(Από το Υπ. Απασχόλησης και Κοιν. Προστασίας) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.θΙ.ςι- 


ΡΑΧ 210 52 21 004 

Θ-ΓΠ3Μ: \Λ/θ5ΓΠ35ΐθΓ @ θί·9Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210)413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδας 2 

ΛΕΣΒΟΣ - Πλ.Κωνσταντινουπόλεως 1 


(2410)597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 

Περίοδος 

εθπο 

Τεύχος 

Περίοδος 

ΕΘΠΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαι'ο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπι και μέχρι 100 σελίδες σε 5 θυτο προσαυξανόμενη κατά 

1 θυΐΌ ανά 50 σελίδες. 






• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θογο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίοχ: 210 - 4071010 ϊηΙθΠΊθΙ 

ΗΜρ://νννννν.θ1.9ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΐβιτΊβΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


> Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ΘυΐΌ, ποσό το οποίο αφορά 
ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 ευτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυιτι. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβιτίθί, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

ί Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























